**Гүлхан Совет**

**(Қазақстан, Тараз)**

**АТТРАКЦИОНДАРДЫ ЭКСПЛУАТАЦИЯЛАУ КЕЗІНДЕ ҚАУІПСІЗДІКТІ ҚАМТАМАСЫЗ ЕТУ ЖӘНЕ ОЛАРДЫ СЕРТИФИКАТТАУ**

Заманауи аттракциондарды эксплуатациялау кезінде қауіпсіздікті қамтамасыз ету ең бірінші талап болып табылады. Аттракционды пайдалану кезінде барлық қауіпсіздіктерді қадағалау қажет.

Қазіргі таңда көңіл көтеру демалыс парктері қауіптілігі жоғары орындардың бірі болып табылады. ҚР Президентінің "Қазақстан - 2030" Жолдауында бірінші стратегиялық басымдылық ретінде белгіленген қауіпсіздікті қамтамасыз ету, адам қауіпсіздігі ең бірінші орында болып табылатынын атап кетті. Жүргізілген зерттеулер барысында осы аттракциондарға аса мән берілмейтіндігі мәлім болды. Соның ішінде заманауи аттракциондарды кеңінен қолданатындықтан олардың қауіпсіздігі мен сапа көрсеткіштерін зерттеу өзекті мәселе болып табылады. Заманауи аттракциондарының қауіпсіздігін қамтамасыз етілуін зерттеп, аттракциондардың сапа көрсеткішін және қауіпсіздігін қамтамасыз етудің жалпы пинциптерін қарастырып және олардың сертификатталуына мән беру керек. Зерттеу нысаны ретінде «Шұғыла» демалыс паркінің заманауи аттракциондардың қарастырып талдау болып табылады.

Аттракцион қауіпсіздігі кез-келген материалдарға тәуелді болып табылады, тетіктер,құрылғылар және түйіндер тиісті техникалық регламенттерде немесе ұлттық стандарттардың келісімінде көрсетілген. Аттракцион қауіпсіздігі техникалық талаптарға, ессептеу сипаттамасына және сапасына сәйкес келуі тиіс.

Сол себепті қазіргі таңда аттракциондардың қауіпсіздігіне аса қатты назар аударылып отыр. Өйткені адам өмірі ең бірінші орында.

Сондықтан да аттракциондардың әр бөлшектерін дұрыс бекітіп, тексеріп, сосын ғана оны пайдалануға жіберу керек. Парк қызметкерлерінің барлығын оқытудан өткізіп, оларға аттракцион қауіпсіздігін сақтауын міндеттеуі керек.

Қазіргі таңда көп мәдени және демалыс парктері қауіпсіз орын деп айта алмаймыз, өйткені әр облыстың демалыс парктерінде жылына кемінде 3-4 оқиға тіркеліп тұрыды.

Аттракциондарды сертификаттау оңай процесс емес және өтініш беруші оған өте ұқыпты дайындалуы қажет, өйткені сертификаттау ұйымна өтініш берерде ол аттракциондардың қауіпсіз, сапалы және ұзақ жұмыс істейтіндігіне көз жеткізеді [1].

Аттракционның қауіпсіздігін сақтау үшін мыналарды ескереміз:

* аттракциондарды қалыпты пайдалану және төтенше жағдайлар, адамның өмірлік циклінің барлық кезеңдерінде ықтимал тәуекелдерді және дұрыс пайдаланбауды ескеру керек;
* аттракциондарды өндіру және пайдалану кезінде пайдаланылатын шикізат және заттары қоршаған ортаға, оның ішінде адам өмірі мен денсаулығына, мүлігіне, қауіп тудырмауы қажет;
* аттракциондарды басқару жүйесіне ескерпелі дыбыс пен басқа да ескертетін жүйелер болуы қажет;
* апаттық тоқтату бақылау нүктесі қызыл түсті болады, әр түрлі нысандағы және басқа да бақылаулардың мөлшері болуы және қол жеткізу оңай жерде болуы тиіс;
* аттракционның жолаушылар модульдер, корпустардың қолжетімді бөліктері жарақатқа əкелуі мүмкін, өткір жиектер немесе кедір-бұдырлы беттерінің болмауы тиіс;
* аттракционның барлық қоршаулары мықтап бекітілуі тиіс және қозғалатын бөлшектерінің ықтимал жарақат алдырмайтындай ету.

Аттракциондардың сертификаттауы мысалы «Шұғыла» демалыс паркінің аттракциондарын арнайы сертификаттау орталықтарына тексерту жүргізіп жыл сайын арнайы сертификаттарын алғанын көрсетті. Оған мысал ретінде осы «Шұғыла» демалыс паркінің «Mini Flying chair Карусельі» аттракционының сертификаттық техникалық тексеру процедураларын зерттеу жүргізу барысында [2]:

* аттракционның жалпы жағдайы;
* негізгі құрылғылардың бекітілуі және қатайтылыуы;
* жермен байланысуын тексеру;;
* авариялық тоқтау тетігінің жұмыс істеп тұрғандығын тексеру;
* аттракционды қайта қосып тестілеу;
* бұзылған жерін тексеру және отыру орындарын тексеріп шығу;
* бекіту құрылғыларын тексеру ;
* жарықтандыруды тексеру;
* щиттің, электртоктарының жағдайы ;
* дұрыс орналасу және жердің деңгейі;
* ток байланыстарын тексеру;
* ауа қысымын тексеру;
* құрылғының коррозиясы мен тот басуын тексеру;
* құрылғының бұзылуы, сынуы және деформациясын нақты дұрыстап тексеру;
* болттар, гайкалар және басқа да бекітулерді тексеру;
* қозғалтқыштың щетоктарын тексеру;
* сыни компоненттердің және түйіндерді анықтау.

Карусель талаптары ГОСТ 53130-2010 стандарттарына сай болуы керек. «Шұғыла» демалыс паркінің «Mini Flying chair Карусельі» аттракционының техникалық тексеру процедуралары жүргізу барысында кесте 1-де мыналар анықталды:

Кесте 1- «Mini Flying chair Карусельі» аттракционының техникалық тексеру процедуралары

|  |  |  |  |
| --- | --- | --- | --- |
| № | Жүргізілгенжұмыстаратауы | Көрсеткіштері | Жалпы жағдайы |
| 1 | -аттракционның жалпы жағдайы;  -негізгі құрылғылардың бекітілуі және қатайтылыу; -жермен байланысуын тексеру;  -авариялық тоқтау тетігінің жұмыс істеп тұрғандығын тексеру;  -аттракционды қайта қосып тестілеу;  - бұзылған жерін тексеру және отыру орындарын тексеріп шығу; -бекіту құрылғыларын тексеру;  -жарықтандыруды тексеру; | Жақсы  Жақсы  ПУЭ-ге сәйкес  Жақсы  Жүргізілді  Жақсы  Жақсы  Жақсы | Жақсы жағдайда  Қанағаттанарлық  Жақсы жағдайда  Жақсы жағдайда  Ескерту жоқ  Жақсы жағдайда  Жақсы жағдайда  Ескерту жоқ |
| 2 | щиттің, электртоктарының жағдайы ;  дұрыс орналасу және жердің деңгейі;  ток байланыстарын тексеру;  ауа қысымын тексеру ; | -/-  Жақсы  Жақсы | -/-  Құрсылыс монтаж жұмыстарына сай  -/-  -/- |
| 3 | құрылғының коррозиясы мен тот басуын тексеру;  құрылғының бұзылуы, сынуы және деформациясын нақты дұрыстап тексеру;  болттар, гайкалар және басқа да бекітулерді тексеру;  қозғалтқыштың щетоктарын тексеру; | Жақсы  Жақсы  Жақсы  Жақсы | Табылмады  Табылмады  Табылмады  Табылмады |
| 4 | сыни компоненттердің және түйіндерді анықтау | Жақсы | Табылмады |

Аттракционды тексеру барысында «Шұғыла» демалыс паркінің «Mini Flying chair Карусельі» аттракционының техникалық тексеру жүргізу процедураларын жүргізу барысында техникалық ақаулар табылмады. Аттракционның жағдайы 2015 жылға эксплуатациялауға жіберілді, техникалық құжаттарына байланысты барлық талаптар арнайы талаптарды техникалық қызмет көрсету бойынша қарастырылды.Аттракионның техникалық бақылауын келесі 2016 жылы өтеді. Осы тексерістерден өткен соң сертификаттар тапсырылды.

Эксплуатациялау үшін бірнеше эксплуатациялық режим қолданылса болады.Аттракционды басқаруды тек оператор немеме соның қадағалауымен әр режим іске асады. Соның ішінде барлық қауіпсіздік жүйесін қарастыру қажет.

Жалпы эксплуатациялық режимге мыналар кіреді:

* барлық жұмыс оператордың қолмен қосатын режим;
* жартылайавтоматты, жарты функция автоматты түрде берілген программаға сай басқарылады;
* автоматты, барлық функциялаар автоматты түрде берілген программа бойынша жұмыс істейді.

жұмыс істеу барысында эксплуатациялау режиміне мына талаптар кіруі қажет:

* аттракционды үнемі тек оператор ғана қосуы тиіс, қауіптілікке байланысты отырғызу және шығаруды оператор қызмет көрсетеді;
* егер де жолаушыда бір жағдай бола қалса, денсаулығында кінарат болса уақытты шамалы болсада азайтуды (егер мүмкін болса), оны операторға тез арада хабарлауы тиіс;
* басқа эксплуатациялық режимдер рұқат етіледі, егер аса қауіпті тудырмайтын болса.

Егер де арнайы қосуды қажет етпейтін аттракцион болатын болса, онда отырғызу және шығаруды оператордың жіті бақылауында болады.

Аттракционды жобалаушы эксплуатациялау құжатын орыс тілінде даярлауы керек, формуляр, әкімшіге аттракционды пайдалану тәртібі, операторға, техникалық қызметті қамтамасыз ету басшылығына және механиктер (электрик) үшін жөндеу және тәртіппен жүргізу журналы осыған барлық керекті талаптар мен қауіпсіздікті қамтамасыз ету процесінің құжаттарын дайындауы тиіс:

* тасмалдау және сақтау;
* монтаж, орнату қауіпсіздігі;
* эксплуатациялауға дайындау;
* жолаушылармен бірге эксплуатациялау;
* эксплуатациялау кезінде тоқтату, техникалық себептерімен тұрып қалу, қайталап эксплуатациялауға дайындау;
* техникалық қызмет көрсету және жөндеу;
* эксплуатациялауды тоқтату және утилизациялау.

Эксплуатациялау құжаттарында сапаны бағалау талаптары мен қызмет етуші персоналға талаптар келтіруі керек.

Қазіргі таңда Қазақстанда заманауи аттракциондарды сертификаттау ерікті түрде ғана жүргізіледі. Сол себепті көптеген кәсіпкерлер аттракционды тексерістен өткізе бермейді. Кәсіпкерлер аттракционды тексеруден керекті органдардан өткізбегендіктен қазіргі кезде аттракциондардан зардап шегіп жатқандар өте көп.

Аттракционды сертификаттау өндірушіге байланысы емес және тұтынушы ұйымға қағаз жүзінде растап, өнім барлық бекітілген талаптарға сай екендігін көрсететін тәртіп болып табылады.

Қазіргі таңда аттракциондарды сертификаттау ерікті түрде жүргізіледі.

Сертификаттаудың мақсаты болып [3]:

* өнімді теңестіруді жүргізу және соның ішінде қай топқа жататындығын анықтап, , шыққан жерін, осы партияға керек жабдықтарын және т.б. техникалық құжаттарға сай екендігін анықтау;
* адам өміріне қауіпсіздігіне, денсаулығына және тұрғындардың мүлкіне, қоршаған ортаға, осы өнімге бекітілген барлық нормативті құжаттарға, барлық талаптарға сай екендігін растау.

Сертификаттау жұмыстары мен қызмет көрсетуді сертификаттау орталықтары схема бойынша орындайды.

Сертификаттау үшін сынауды – осы өнімді сертификаттау үшін қолданатын нормативті құжаттарда көрсетілген, сынау жүргізу үшін арнайы аккредиттелген сынау орталықтарында жүргізіледі.

Жалпы айтқанда қазіргі кезде қолданыстағы аттракциондардың көбісінің ешбір құжаты, не жаңа нормативті құжаттары жоқ. Кәсіпкер аттракционды сатып аларда оның ойына көптеген сұрақтар келеді, өйткені аттракцондар демалу мен ойын-сауықтың экстрималды түрі болып табылады. Aттракциондар барлық қауіпсіздік нормаларына сай және табыстың нәтижелі көзі болуы, әділетсіз сатушының құрбаны болмауы сияқты маңызды мәселелер көп ойланырады. Cондықтан аттракционды сатып алу кезінде сатып алушы өндірушіден аттракцион қандай стандартқа сәйкес екендігін куәландыратын сертификатты талап ету қажет.

«Aттракциондардың қауіпсіздігі туралы» ТР жобасын талқылай келе қауіпсіздіктің жеке бекітілген көрсеткіштеріне арналған бақылау әдістерінің жоқтығына ерекше көңіл бөлінді, аттракциондардың сәйкестік бағасы қойылған формаларға арналған процедуралардың жоқтығы; мемлекеттік бақылау (қадағалау) тіркеу, техникалық куәландыру және соларға сәйкес келетін аттракциондар, процесстер мен қауіпсіздік көрсеткіштері техникалық регламентте көрсетілген.

Аттракционның қауіпсіздігін сақтау дегеніміз – ол сіздің, біздің және біздің балаларымыздың қауіпсіздігін қамтамасыз ету болып табылады.

**Қолданылған әдебиеттер тізімі:**

1.СТ РК ГОСТ Р 53130-2010 Безопасность аттракционов.Общие технические требования.

2. «Шұғыла» демалыс паркінің мәліметтер тізбесі

3.Технический регламент Евразийского экономического союза «О безопасности аттракционов» (ТР ЕАЭС\_\_/20\_\_)

**Ғылыми жетекші:** PhD докторы, доцент м.а ОңлaбековаА.Т.

т.ғ.к. доцент м.а. Орынбаева Ұ.А.